wickkiey/tamil-wikipedia-chunked huggingface dataset:
# சுமதி முத்தட்கர்

**சுமதி முத்தட்கர் (Sumati Mutatkar)** (பிறப்பு: 1916 செப்டம்பர் 10 -இறப்பு: 2007 பிப்ரவரி 28) பாரம்பரிய இந்துஸ்தானி இசையின் ஆக்ரா கரானாவைச் சேர்ந்த இவர், இந்திய பாரம்பரிய இசைப் பாடகரும் மற்றும் இசைக்கலைஞரும் ஆவார். மேலும் இவர், தில்லி பல்கலைக்கழகத்தில் இசைத் துறை பேராசிரியராகவும் இருந்துள்ளார். நாக்பூர் பல்கலைக்கழகத்தில் பட்டம் பெற்ற இவர் நாக்பூரைச் சேர்ந்த ஸ்ரீ சாவ்லா ராம் மற்றும் அமராவதியின் பண்டிட் வாமன்புவா ஜோஷி ஆகியோரிடமிருந்து தனது ஆரம்ப இசை பயிற்சியினைப் பெற்றார். பண்டிட் கோவிந்த ராவ் புர்ஹான்புர்கரிடமிருந்து துருபாத் மற்றும் தமர் பாடல்களைக் கற்றுக்கொண்டார்.  
கலாச்சாரத் திட்டத்தின் பரப்புதலுக்கான புலனாய்வாளராக அவர் பண்பாட்டுத் துறையுடன் தொடர்புடையவர். அவர் தற்போது கலாச்சார வளங்கள் மற்றும் பயிற்சி மையத்தின் கௌரவ இயக்குநராக உள்ளார். இந்தியாவின் இசை, நடனம் மற்றும் நாடகத்திற்கான தேசிய அகாதமியான, சங்கீத நாடக அகாடமி இவரது வாழ்நாள் சாதனைகளுக்காக 1979ஆம் ஆண்டு சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது. 1999இல் இந்திய அரசு இவருக்கு பத்மசிறீ விருதினை வழங்கியது. 2001-2002 ஆம் ஆண்டில் மத்தியப் பிரதேச அரசால் இவருக்கு காளிதாஸ் சம்மன் விருது வழங்கப்பட்டது.
# சுமதி முத்தட்கர்

## ஆரம்பகால வாழ்க்கை மற்றும் பயிற்சி

இவர் அப்போதைய பிரித்தானிய இந்தியாவின் ஒருபகுதியாக இருந்த மத்திய மாகாணத்தில் உள்ள பாலகாட் என்ற இடத்தில் நீதிபதியான கஜனன் அம்பர்டேகர், மற்றும் சுந்தரி சுபேதர் ஆகியோரின் மூத்த குழந்தையாக பிறந்தார்..  
குவாலியர் கரானாவின் பண்டிட் ராஜபய்ய பூச்ச்வாலே, ஆக்ரா கரானாவின் உஸ்தாத் விலாயத் உசேன் கான், மற்றும் ராம்பூர் கரானாவின் பண்டிட் அனந்த் மனோகர் ஜோஷி மற்றும் உஸ்தாத் முஷ்டாக் உசேன் கான் (இறப்பு 1964) உள்ளிட்ட பல்வேறு ஆசிரியர்களிடமிருந்து பாரம்பரிய இந்துஸ்தானி இசையில் பயிற்சி பெற்றார். இருப்பினும், இவர் முதன்மையாக பண்டிட் எஸ்.என்.ரதன்ஜங்கரின் மாணவியாவார். லக்னோவில் உள்ள மாரிஸ் கல்லூரி என்று அழைக்கப்படும் பட்கண்டே இசை நிறுவனத்தில் அவரிடம் பயிற்சி பெற்றார் .  
நாக்பூர் பல்கலைக்கழகத்தில் பட்டம் பெற்ற பிறகு, சுமதி முத்தட்கர் லக்னோவில் உள்ள மாரிஸ் கல்லூரி என்ப்படும் பட்கண்டே இசை வித்யாபீத்துக்கு மாறினார். அங்கிருந்து அவர் இறுதியில் இசையில் 'இந்திய இசையின் கலாச்சார அம்சம்' என்ற தலைப்பில் எழுதப்பட்ட ஆய்வறிக்கையின் மூலம் முனைவர் பட்டம் பெற்றார்.
# சுமதி முத்தட்கர்

## தொழில்

1953ஆம் ஆண்டில், அகில இந்திய வானொலியில் இசை இயக்குநராக சேர்ந்தார். பின்னர் இசை துணைத் தயாரிப்பாளராகவும் ஆனார். அகில இந்திய வானொலியின் தேசிய நிகழ்ச்சிகள் மற்றும் இசை சம்மேலன்களில் பங்கேற்றார். இசை மாநாடுகளில் கலைஞராகவும் அறிஞராகவும் பங்கேற்றுள்ளார். பின்னர், 1968ஆம் ஆண்டில் தில்லி பல்கலைக்கழகத்தில் இசை மற்றும் நுண்கலை பீடத்தில் சேர்ந்தார். இறுதியில் 1981 செப்டம்பரில் அதன் தலைவராக ஓய்வு பெற்றார். இவர் தனது பணிக் காலத்தில், இசைத்துறையில் ஏராளமான ஆராய்ச்சித் திட்டங்களை மேற்பார்வையிட்டார். மேலும் இந்த விஷயத்தில் பல புத்தகங்களையும் வெளியிட்டார்.
# சுமதி முத்தட்கர்

## இறப்பு

இவர் மூச்சுக்குழாய் நோயினால் பாதிகப்பட்ட இவர் 2007 பிப்ரவரி 28, அன்று கொல்கத்தாவில் உள்ள ஒரு தனியார் மருத்துவமனையில் தனது 91ஆவது வயதில் இறந்தார். சாகும்வரை தனது மகளுடன் வாழ்ந்து வந்தார்.
# 2020 இந்தியாவில் கொரோனாவைரசுத் தொற்று

| fatality_rate =
| Samples_tested = 7,12,57,836 (26 செப்டம்பர் 2020)
| territories = 28 மாநிலங்கள் மற்றும் 7 ஒன்றியப் பகுதிகள் 14 மார்ச் 2020, அன்று கொரோனா வைரஸ் தொற்றை இந்திய அரசு, தேசிய பேரிடராக அறிவித்தது. 26 செப்டம்பர், 2020 நிலவரப்படி, இந்தியாவில் 7,12,57,836 மாதிரி சோதனைகள் நடத்தப்பட்டுள்ளது.  
டெல்லி, அரியானா, கருநாடகா, மகாராஷ்டிரா, குசராத்து மற்றும் உத்தரப்பிரதேசத்தில், ஆகிய மாநிலங்களில் இந்த தொற்றுநோய் உள்ளதாக அறிவிக்கப்பட்டுள்ளது. மேலும் கல்வி நிறுவனங்கள் மற்றும் பல வணிக நிறுவனங்கள் மூடப்பட்டுள்ளன. உறுதிப்படுத்தப்பட்ட தொற்றுநோய்கள் பெரும்பாலானவை மற்ற நாடுகளில் இருந்து வருவோருக்கு தொடர்புடையவை என்பதால், இந்தியா அனைத்து சுற்றுலா விசாக்களையும் நிறுத்தியுள்ளது.  
22 மார்ச் 2020 அன்று, பிரதமர் நரேந்திர மோதியின் வேண்டுகோளின் பேரில் இந்தியா 14 மணி நேர தன்னார்வ பொது ஊரடங்கு உத்தரவைக் கடைப்பிடித்தது. வைரசால் பாதிக்கப்பட்ட 75 மாவட்டங்களிலும், அனைத்து முக்கிய நகரங்களிலும் ஊரடங்கு அரசாங்கம் அமல்படுத்தியது. மேலும், மார்ச் 24 அன்று, பிரதமர் 21 நாட்கள் நாடு தழுவிய ஊரடங்கை உத்தரவிட்டார், இது இந்தியாவின் மொத்த 130 கோடி மக்களையும் பாதித்தது.
# 2020 இந்தியாவில் கொரோனாவைரசுத் தொற்று

## காலவரிசை

### சனவரி

- **30 சனவரி 2020**: ஊகான் பல்கலைக்கழகத்தில் இருந்து கேரளாவுக்கு திரும்பிய ஒரு மாணவருக்கு நாட்டின் முதல் கொரோனாவைரசுத் தொற்று உறுதி செய்யப்பட்டது.
# 2020 இந்தியாவில் கொரோனாவைரசுத் தொற்று

## காலவரிசை

### பிப்ரவரி

- **2 பிப்ரவரி 2020**: அன்று இரண்டாவது நபருக்கு கேரளாவில் உறுதி செய்யப்பட்டது, இவர் சீனாவிற்கு தொடர் பயணம் செய்தவர்.
- **3 பிப்ரவரி 2020**: அன்று மூன்றாவது நபருக்கு கேரளாவின், காசர்கோடு பகுதியில் உறுதி செய்யப்பட்டது, இவர் ஊகான், சீனா போன்ற இடங்களுக்கு பயணம் செய்தவர். இந்த மூன்று பேரும் உடல் நலம் சரியானது.
# 2020 இந்தியாவில் கொரோனாவைரசுத் தொற்று

## பயணம் மற்றும் வெளிநாட்டினர் வருகை கட்டுப்பாடுகள்

- **3 மார்ச் 2020**: அன்று இந்தியா அரசு தென் கொரியா, இத்தாலி, ஈரான், யப்பான் ஆகிய நாட்டினருக்கு புதிய அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.
- **4 மார்ச் 2020**: அன்று சுகாதாரம் மற்றும் குடும்ப நலத்துறை அமைச்சகம் (இந்தியா) ஹர்ஷ் வர்தன் இந்தியா வரும் அனைத்து சர்வதேச பயணிகளுக்கும் கட்டாய சுகாதார பரிசோதனை செய்ய அறிவித்தார்.
# 2020 இந்தியாவில் கொரோனாவைரசுத் தொற்று

## ஊரடங்கு உத்தரவு

வில் ஊரடங்கின் போது, வெறிச்சோடி இருக்கும் சாலை]]  
மார்ச் 22 ஆம் தேதி, 22 மாநிலங்கள் மற்றும் ஒன்றியப் பகுதிகளில் 82 மாவட்டங்களை முற்றிலுமாக, ஊரடங்கு செய்வதற்கு இந்திய அரசு முடிவு செய்தது. அத்தியாவசிய சேவைகள் மற்றும் பொருட்கள் மட்டுமே தொடர வேண்டும். டெல்லி, பெங்களூரு, சென்னை, மும்பை, சண்டிகர் மற்றும் கொல்கத்தா போன்ற முக்கிய நகரங்கள் உட்பட 80 நகரங்களில் ஊரடங்கு அமல்படுத்தப்பட்டது. ஊரடங்கு காலத்தில் மாநிலங்களுக்கு இடையிலான இயக்கங்கள் அனுமதிக்கப்படுகின்றன. இருப்பினும் சில மாநிலங்கள் தங்கள் எல்லைகளை மூடிவிட்டன.  
மார்ச் 23 அன்று, தொற்றுகள் பதிவாகிய 75 மாவட்டங்களை ஊரடங்கு அமல்படுத்துவதாக, மத்திய மற்றும் மாநில அரசுகள் அறிவித்தன.  
24 மார்ச் 2020 நள்ளிரவு முதல் 21 நாட்களுக்கு நாடு முழுவதும் ஊரடங்கு உத்தரவு நடைமுறையில் இருப்பதாக பிரதமர் நரேந்திர மோதி தெரிவித்தார்.  
ஊரடங்கு காலத்தின் முடிவு நெருங்கியவுடன், பல மாநில அரசுகள் ஊரடங்கை நீட்டிக்க பரிந்துரைத்தன. ஒடிசா, பஞ்சாப், மகாராஷ்டிரா மற்றும் மேற்கு வங்காளம் ஆகிய மாநில அரசுகள் ஏப்ரல் 30 வரை, மாநில ஊரடங்குகளை நீட்டித்துள்ளன.  
ஏப்ரல் 14 ஆம் தேதி, பிரதமர் நரேந்திர மோடி நாடு தழுவிய ஊரடங்கை, மே 3 வரை நீட்டித்தார்.  
ஏப்ரல் 29 அன்று, பஞ்சாப் மாநில அரசு ஊரடங்கு உத்தரவை மே 17 வரை நீட்டிப்பதாக அறிவித்தது.  
மே 1 அன்று, இந்திய அரசு நாடு தழுவிய ஊரடங்கை, மே 17 வரை இரண்டு வாரங்கள் நீட்டித்தது.  
மே 5 ஆம் தேதி, தெலுங்கானா அரசு தங்கள் மாநிலத்தில் மே 29 வரை ஊரடங்கு, நீட்டிப்பதாக அறிவித்தது.  
மே 17 அன்று, தேசிய பேரிடர் மேலாண்மை ஆணையம் (என்.டி.எம்.ஏ) மற்றும் உள்துறை அமைச்சகம் (எம்.எச்.ஏ) சில தளர்வுகளுடன் மே 18-க்கு பிறகு, மேலும் இரண்டு வாரங்களுக்கு ஊரடங்கு நீட்டிப்பதாக அறிவித்தது.  
மே 30 அன்று, 5 ஆம் கட்டமாக சூன் 30 ஆம் தேதி வரை பொது முடக்கம் நீட்டிக்கப்படுவதாக மத்திய அரசு அறிவித்தது. கட்டுப்படுத்தப்பட்ட பகுதிகளைத் தவிர்த்து பிற பகுதிகளில் சூன் 8 முதல் பல்வேறு தளர்வுகளை மத்திய உள்துறை அமைச்சகம் அறிவித்தது. வழிபாட்டுத் தலங்கள், வணிக வளாகங்கள், உணவகங்கள் போன்ற பிற தொழில்கள் ஆகியவற்றையும் சூன் 8 ஆம் தேதி முதல் திறக்கலாம் என்றும் அறிவித்தது.
# 2020 இந்தியாவில் கொரோனாவைரசுத் தொற்று

## இந்தியாவில் கொரானா வைரஸ் பரவிய முறைகள்

இந்தியாவில் பல வழிகளில் கொரானா வைரஸ் பரவியது. குறிப்பாக வெளிநாட்டிலிருந்து இந்தியாவிற்கு வந்தவர்கள் மூலம் பரவியது என கொரனா வைரஸ் நோய் பரிசோதனைகள் மூலம் தெரியவந்துள்ளது.  
இந்தியாவில் தப்லீக் ஜமாஅத் இயக்கத்தினர் தெற்கு தில்லியில் உள்ள நிஜாமுதீன் எனும் மசூதியிலும், மசூதியைச் சுற்றியுள்ள பகுதிகளிலும், 13 மார்ச் 2020 முதல் 15 மார்ச் 2020 முடிய ஆயிரக்கணக்கான தப்லீக் ஜமாஅத்தினர்கள் ஒன்றாகக் கூடி சமய நடவடிக்கைகளில் ஈடுபட்டனர். இக்கூட்டத்தில் கலந்து கொண்டவர்களில் மலேசியா, தாய்லாந்து மற்றும் இந்தோனேசியாவைச் சேர்ந்த இசுலாமிய மதகுருக்களும் அடங்குவர். இக்கூட்டத்தில் தமிழ்நாட்டிலிருந்து 1,500 கலந்து கொண்டனர். இந்தக் கூட்டத்தில் கலந்துகொண்ட தில்லி உள்ளிட்ட பிற மாநிலங்களைச் சேர்ந்தவர்களுக்கு கரோனா வைரஸ் தொற்று இருந்தது பரிசோதனைகள் மூலம் உறுதிப்படுத்தப்பட்டது.  
கொரானா வைரஸ் தொற்று பாதித்த தப்லிக் ஜமாத் உறுப்பினர்களுக்கு மருத்துவம் பார்த்த மருத்துவப் பணியாளர்களை பணி செய்யவிடாமல் தாக்கிய வழக்கில், தப்லி ஜமாத் உறுப்பினர்களில் 6 பேர் மீது உத்தரப் பிரதேச அரசு தேசிய பாதுகாப்புச் சட்டத்தின் கீழ் வழக்கு தொடர்ந்தது.  
தில்லி தப்லீக் ஜமாஅத் கூட்டத்தில் கலந்து கொண்டவர்கள், தங்களுடன் வெளிநாட்டு மதகுருமார்களையும் தங்கள் மாநிலத்தின் பல நகரங்களுக்கு அழைத்துச் சென்றனர். இக்கூட்டத்தில் கலந்து கொண்ட தமிழ்நாட்டினர், தங்களுடன் தாய்லாந்து, இந்தோனேசியாவைச் சேர்ந்த இசுலாமிய மதகுருமார்களை தப்லீக் பிரசாரத்திற்கு ஈரோடு, மதுரை, சேலம் போன்ற நகரங்களுக்கு அழைத்துச் சென்றனர்.  
மதுரை இராஜாஜி அரசு மருத்துவமனையில் கொரானா வைரஸ் தொற்று அறிகுறியுடன் 25 மார்ச் 2020-இல் அனுமதிக்கப்பட்ட 5 நபர்களில், 54 வயதுடைய ஆண் நபர் கொரானா வைரஸ் தொற்றால் இறந்தார் என உறுதிப்படுத்தப்பட்டது. மேலும் இவர்கள் அனைவரும் தில்லி தப்லீக் ஜமாஅத் கூட்டத்தில் கலந்து கொண்ட தாய்லாந்து நாட்டவரின் தொடர்பில் இருந்தது உறுதி செய்யப்பட்டது. மேலும் தாய்லாந்து நாட்டவர்களுடன் தொடர்பு கொண்டு, ஈரோடு மற்றும் சேலம் திரும்பிய தப்லீக் ஜமாஅத் கூட்டத்தவர்களில் பலருக்கு வைரஸ் தொற்று இருந்தது பின்னர் கண்டுபிடிக்கப்பட்டது. இதனால் ஈரோட்டில் மார்ச் 24 முதல் வைரஸ் தொற்று நிரம்பியவர்கள் கொண்ட 9 தெருக்கள் முடக்கப்பட்டன.
# 2020 இந்தியாவில் கொரோனாவைரசுத் தொற்று

## தொற்றுகள்

கீழேயுள்ள தகவல்கள் இந்திய சுகாதாரம் மற்றும் குடும்ப நலத்துறை அமைச்சகத்தின், தினசரி அறிக்கைகளின் அடிப்படையில் அமைந்துள்ளன.
# 2020 இந்தியாவில் கொரோனாவைரசுத் தொற்று

## தொற்றுகள்

### மாநிலம் மற்றும் ஒன்றியப் பகுதி வாரியாக, தொற்று நிலவரம்

<div>  
</div>
# 2020 இந்தியாவில் கொரோனாவைரசுத் தொற்று

## கொரோனாவால் ஏற்பட்ட நிகழ்வுகள்
- சூன் 09 அன்று, புதுச்சேரியில், 10 ஆம் வகுப்பு பொதுத் தேர்வு மற்றும் 12 ஆம் வகுப்புக்கு விடுபட்ட தேர்வும் ரத்து செய்யப்படுவதாகவும், மாணவர்கள் தேர்வின்றி, அனைவரும் தேர்ச்சி பெற்றதாகவும் முதல்வர் நாராயணசாமி அறிவித்தார்.
# 2020 இந்தியாவில் கொரோனாவைரசுத் தொற்று

## தமிழகத்தில் கொரோனா பாதிப்பு

தமிழகத்தில் செப்டம்பர் 26, 2020 நிலவரப்படி, இதற்கு அதிகமானோர் நோயால் 5,75,017 பேர் பாதிக்கப்பட்டு, 9,233 பேர் உயிரிழந்துள்ளார் என்றும் அதில் 5,19,448 பேர் மீண்டு வந்துள்ளார் என்று சுகாதாரம் மற்றும் குடும்ப நலத்துறை அமைச்சகம் உறுதி செய்துள்ளது.  
தமிழகம் முழுவதும் மழலையர் பள்ளிகள் மற்றும் துவக்கப் பள்ளிகளுக்கு மார்ச் 31ம் தேதி வரை விடுமுறை அளிக்கப்படும் என முதல்வர் பழனிசாமி தெரிவித்துள்ளார். எல்லையோர மாவட்டங்களான தேனி, கன்னியாகுமரி, திருப்பூர், கோயம்புத்தூர், நீலகிரி, கிருஷ்ணகிரி, திருநெல்வேலி, தென்காசி, திருவள்ளூர், வேலூர், திருப்பத்தூர், இராணிப்பேட்டை, ஈரோடு, திண்டுக்கல், தருமபுரி, விருதுநகர் ஆகிய மாவட்டங்களில் உள்ள திரையரங்குகள், வணிக வளாகங்கள், சுற்றுலா தலங்கள், பூங்காக்கள் மார்ச் 31 ஆம் தேதி வரை மூடப்படவேண்டும் என முதல்வர் தெரிவித்துள்ளார்.  
தமிழகத்தில் மாநாடுகள், கூட்டங்கள், கருத்தரங்கங்கள் நடத்துவதற்கும் மார்ச் 31 வரை அனுமதி கிடையாது என தமிழக அரசு அறிவித்துள்ளது. அங்கன்வாடி மையங்களும் மார்ச் 31 வரை மூடப்பட்டாலும் 15 நாட்களுக்கான உணவுப் பொருட்கள் அந்த குழந்தைகளின் குடும்பத்தாரிடம் வழங்க உத்தரவிட்டுள்ளது.  
தமிழகத்தில் மாநில எல்லைகள் மற்றும் மாவட்டங்களின் எல்லைகளையும் மூடவும் மற்றும் சாலைகளில் வாகனங்கள் மற்றும் பொதுமக்கள் நடமாட்டத்தையும் கட்டுப்படுத்தவும் 144 தடையுத்தரவு பிறப்பிக்கப்பட்டது.
# 2020 இந்தியாவில் கொரோனாவைரசுத் தொற்று

## இதனையும் காண்க

- கொரோனா வைரசு
- 2020 இந்தியாவில் கொரோனாவைரசுத் தொற்று
- கோவிட்-19 பெருந்தொற்று
# வார்ப்புரு:COVID-19 pandemic in India/Statistics

## வரைபடங்கள்

### ஊடாடும் வரைபடங்கள்

இந்தியாவில் உறுதிப்படுத்தப்பட்ட கோவிட்-19 இறப்புகளின், ஊடாடும் வரைபடம்.  
இந்தியாவில் உறுதிப்படுத்தப்பட்ட கோவிட்-19 தொற்றுகளின், ஊடாடும் வரைபடம்.
# வார்ப்புரு:COVID-19 pandemic in India/Statistics

## விளக்கப்படம்

### உறுதிப்படுத்தப்பட்ட மொத்தத் தொற்றுகள், சிகிச்சை பெற்று வருவோர், உடல்நலம் தேறியவர்கள் மற்றும் இறப்புகள்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### தினசரி புதிய தொற்றுகள்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### தினசரி இறப்புகள்

<div>
<>  
</>  
<small>**குறிப்பு:**
- சூன் 17, 2020 அன்று, மகாராட்டிரா மற்றும் டெல்லியில் இருந்து 1,672 பேர் இறந்தனர். புதிய இறப்புகள் 2,003 ஆக இருந்தன.</small>
</div>
# வார்ப்புரு:COVID-19 pandemic in India/Statistics

## விளக்கப்படம்

### தினசரி குணமடைந்தவர்கள்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### தினசரி புதிய தொற்றுகள் vs சிகிச்சை பெற்று வருவோர்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### மண்டலம் வாரியாக, உறுதிப்படுத்தப்பட்ட தொற்றுகள்

<div>
<>**>1,000,000**</>  
<>**>100,000 and <1,000,000**</>  
<>**>10,000 and <100,000**</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### மண்டலம் வாரியாக, உறுதிப்படுத்தப்பட்ட இறப்புகள்

<div>
<>**>10,000**</>  
<>**>1,000 and <10,000**</>  
<>**>100 and <1,000**</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### தொற்றுகளின் இறப்பு விகிதம்

மார்ச் 12 முதல், கோவிட்-19 தொற்றுக்கான இறப்புகள் ஏற்படத் தொடங்கியது.  
<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### சோதிக்கப்பட்ட மொத்த மாதிரிகள்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### ஒரு நாளைக்கு சோதிக்கப்பட்ட மாதிரிகள்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### நேர்மறை மாதிரி விகிதம்

<div>
<>  
</>  
</div>
# வார்ப்புரு:COVID-19 pandemic in India/Statistics

## விளக்கப்படம்

### ஒரு நாளைக்கு புதிய சோதனைகள் vs ஒரு நாளைக்கு புதிய தொற்றுகள்

<div>  
</div>
# வார்ப்புரு:Infobox pandemic

<noinclude></noinclude><includeonly>
| label6 = முதலில் தெரிவிக்கப்பட்டது
| data6 = }}
| label7 = நோயாளி சுழியம்
| data7 = }}
| label8 =
| data8 = }
| label9 = நாள்
| data9 = }
| label11 =
| data11 = }
| label12 = உறுதிப்படுத்தப்பட்ட தொற்றுகள்
| data12 = }
| label13 = சிகிச்சை பெறுவோர்
| data13 = }
| label14 = ஐயுறவுக்குரிய தொற்றுகள்<sup>‡</sup>
| data14 = }
| label15 = கடுமையான தொற்றுகள்
| data15 = }
| label16 =
| data16 = }
| label17 = முக்கியமான தொற்றுகள்
| data17 = }
| label18 = வென்டிலேட்டர் தொற்றுகள்
| data18 = }
| label19 = எக்மோ தொற்றுகள்
| data19 = }
| label20 = குணமடைந்த நோயாளிகள்
| data20 = }
| label21 =
| data21 = }
| label22 = இறப்பு விகிதம்
| data22 = }
| label23 = சோதனை நேர்மறை விகிதம்
| data23 = }
| label24 =
| data24 = }
| label25 = Total காய்ச்சல் போன்ற தொற்றுகள்
| data25 = }
| label26 = தடுப்பூசி போடப்பட்ட எணிக்கை
| data26 = }
| class26 = plainlist
| header27 =
| data28 = }  
| belowstyle = text-align:; -top:#aaa solid;
| below =
}}</includeonly><noinclude>  
</noinclude>
# வார்ப்புரு:Infobox pandemic/doc

## Usage

<pre>
</pre>
# வார்ப்புரு:Infobox pandemic/doc

## TemplateData

<templatedata>
{
"params": {
"name": {},
"width": {},
"map1": {},
"alt1": {},
"legend1": {},
"map2": {},
"alt2": {},
"legend2": {},
"map3": {},
"alt3": {},
"legend3": {},
"map4": {},
"alt4": {},
"legend4": {},
"map5": {},
"alt5": {},
"legend5": {},
"disease": {},
"virus_strain": {
"label": "Virus strain"
},
"bacteria_strain": {
"label": "Bacteria strain"
},
"parasite_strain": {
"label": "Parasite strain"
},
"pathogen_strain": {
"label": "Pathogen strain"
},
"location": {},
"first_case": {
"label": "First case"
},
"arrival_date": {
"label": "Arrival date"
},
"dates": {},
"origin": {},
"confirmed_cases": {
"label": "Confirmed cases"
},
"suspected_cases": {
"label": "Suspected cases"
},
"recovery_cases": {
"label": "Recoveries cases"
},
"deaths": {},
"territories": {},
"total_ili": {},
"website": {}
},
"format": "block"
}
</templatedata>
<includeonly></includeonly>
# பாரா-கிரெசிடின்

**பாரா-கிரெசிடின்** *(para-Cresidine)* என்பது CH<sub>3</sub>OC<sub>6</sub>H<sub>3</sub>(CH<sub>3</sub>)NH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் கரிமக் கரைப்பான்களில் கரைகிறது. அமீன் மற்றும் மெத்தாக்சி வேதி வினைக்குழுக்கள் இரண்டின் அம்சங்களையும் பாரா-கிரெசிடின் சேர்மம் கொண்டிருக்கிறது. சாயங்கள் மற்றும் நிறமிகள் தயாரிப்பின்போது ஓர் இடைநிலை வேதிப்பொருளாக இது உருவாகிறது.
# பாரா-கிரெசிடின்

## தயாரிப்பு

4-குளோரோதொலுயீனை வேதி வினைகளுக்கு உட்படுத்தி சில படிநிலைகளில் இதை தயாரிக்க முடியும். முதலில் 4-குளோரோதொலுயீன் நைட்ரோயேற்றம் செய்யப்படுகிறது. வினையில் உருவாகும் 3-நைட்ரோ-4-குளோரோதொலுயீன் மெத்தாக்சைடு மூலப்பொருட்களுடன் வினையில் ஈடுபட்டு 4-மெத்தாக்சி-2-நைட்ரோதொலுயீன் உருவாகிறது. பின்னர் இந்த நைட்ரோ சேர்மம் ஒடுக்கப்பட்டு பாரா-கிரெசிடின் என்ற அனிலின் கிடைக்கிறது .
# பாரா-கிரெசிடின்

## வினை

பாரா-கிரெசிடினுடன் ஒலீயம் எனப்படும் புகையும் கந்தக அமிலத்தைச் சேர்த்து சல்போனேற்றம் செய்தால் 4-அமினோ-5-மெத்தாக்சி-2-மெத்தில்பென்சீன்சல்போனிக் அமிலம் உருவாகிறது. இந்த சல்போனிக் அமிலம் உணவுக்கு சிவப்பு நிறமூட்டும் அலூரா சிவப்பு என்ற அசோ சாயத்தை தயாரிக்க உதவும் ஒரு முன்னோடிச் சேர்மமாகும் .
# அஞ்சனிபாய் மல்பேகர்

**அஞ்சனிபாய் மல்பேகர்** (*Anjanibai Malpekar*, ஏப்ரல் 22, 1883 - ஆகத்து 7, 1974) ஒரு புகழ்பெற்ற இந்திய பாரம்பரிய பாடகராவார். பாரம்பரிய இந்துஸ்தானி இசையின் பீண்டிபஜார் கரானாவைச் சேர்ந்தவராவார்.  
1958ஆம் ஆண்டில், சங்கீத நாடக அகாதமி கூட்டாளர் கௌரவம் வழங்கப்பட்ட முதல் பெண்மணி என்ற பெருமையைப் பெற்றவர். இது இந்தியாவின் இசை, நடனம் மற்றும் நாடகத்திற்கான தேசிய அகாடமி அமைப்பான சங்கீத நாடக அகாடமியால், வழஙப்பட்டது.  
இளமையில் இவரது அழகுக்காக பாராட்டப்பட்ட மல்பேகர் ஓவியர்களான ராஜா ரவி வர்மா மற்றும் எம்.வி. துரந்தர் ஆகியோரின் அருங்காட்சியகமாக இருந்தார்.
# அஞ்சனிபாய் மல்பேகர்

## ஆரம்பகால வாழ்க்கை மற்றும் பின்னணி

மல்பேகர் 1883 ஏப்ரல் 22 அன்று, கோவாவின் மால்பே என்ற இடத்தில் கோயன் கலாவந்த் சமூகத்தைச் சேர்ந்த ஒரு அன்பான இசை குடும்பத்தில் பிறந்தார். இவரது பாட்டி குஜாபாய் மற்றும் தாய் நபுபாய் இருவரும் இசை வட்டாரங்களில் மரியாதைக்குரியவர்கள் ஆவர். மல்பேகர் தனது 8 வயதில், பெண்டிபஜார் கரானாவில் உஸ்தாத் நசீர் கானின் உதவியுடன் தனது இசை பயிற்சியைத் தொடங்கினார். இந்த கரானாவின் தோற்றம் மிகவும் பழமையான மொராதாபாத் கரானாவில் இருந்தது. இது மும்பையின் பீண்டி பஜார் பகுதியில் அமைந்துள்ளது.
# அஞ்சனிபாய் மல்பேகர்

## தொழில்

" ஓவியம் -1894. ]]
மல்பேகர் தனது 16ஆவது வயதில் மும்பையில் நடந்த ஒரு நிகழ்ச்சியில் தனது முதல் நிகழ்ச்சியை வழங்கினார். அந்த நாட்களில், "மரியாதைக்குரிய குடும்பங்களின்" பெண்கள் ஒருபோதும் பொதுவெளியில் பாடியதில்லை. அதே நேரத்தில் மல்பேகர் பொதுவெளியில் அரச ஆதரவுடன் ஒரு செழிப்பான பாடலைத் தொடர்ந்தார். காலப்போக்கில், இவர் கரானாவின் நிபுணரானார்.
.]]
இவரது பாடல்களுக்காகத் தவிர, இவரது அழகுக்காகவும் பாராட்டுகளைப் பெற்றார். ஓவியர் எம்.வி. துரந்தர் இவரைக் கொண்டு ஒரு எண்ணெய் ஓவியம் வரைந்தபோது, மற்றொரு ஓவியரான ராஜா ரவி வர்மா ஈர்க்கப்பட்டு, மல்பேகருடன் ஒரு கலை வித்தகராக தொடர்ச்சியான ஓவியங்களை வரைய ஆர்ம்பித்தார். இதில் "லேடி இன் தி மூன்லைட்", "லேடி பிளேயிங் ஸ்வார்பத்", "மோகினி" மற்றும் "தி ஹார்ட் ப்ரோக்கன்", போன்ற் புகழ்பெற்ற ஓவியங்கள் அவர் 1901 மற்றும் 1903 ஆம் ஆண்டுகளில் மும்பையில் தங்கியிருந்தபோது மல்பேகரைக் கொண்டு வரைந்தார். இருப்பினும் இதில் குறைபாடு இல்லாமல் இல்லை, குறிப்பாக பொதுவெளியில் இசை நிகழ்ச்சிகளில் முதன்மையாக ஆண் பார்வையாளர்களுடன் பாடுவது பெரும்பாலும் இவருக்கு துன்புறுத்தலுக்கு வழிவகுத்தது. 1904ஆம் ஆண்டில், இவர் பொதுவெளியில் பாடுவதில் பயத்தை வளர்த்துக் கொண்டார். ஒரு வருடத்திற்குப் பிறகு அதை மீட்டெடுத்தாலும், தனது குரலை இழந்தார்.  
இதற்கிடையில், இவர் சேத் வசன்ஜி வேட் என்பவரை மணந்தார். பாடகியாக ஒரு வெற்றிகரமான வாழ்க்கைக்குப் பிறகு, 1920இல் தனது குரு உஸ்தாத் நசீர் கான் இறந்த பிறகு, இவர் இசை நிகழ்ச்சிகளில் தனது ஆர்வத்தை குறைத்துக் கொண்டார். இறுதியாக, மும்பையின் டவுன் ஹாலில் நடைபெற்ற ஒரு கடைசி நிகழ்ச்சிக்குப் பிறகு, இவர் 1923இல் பொதுவில் பாடுவதை கைவிட்டார். தனது 40 வயதில், இசைக் கற்பிப்பதற்காக மீதமுள்ள வாழ்க்கையை அர்ப்பணிக்க முடிவு செய்தார். அவர் தனது முதல் சீடராக இருந்த குமார் காந்தர்வா, கிஷோரி அமோன்கர் , , பண்டிட் டி.டி. ஜனோரிகர் (1921-2006) , பேகம் அக்தர் மற்றும் நைனா தேவி போன்ற பலருக்கு கற்பித்தார். 1960களில், மும்பையை தளமாகக் கொண்ட பீண்டிபஜார் கரானா இந்தியா முழுவதும் பிரபலமானது, அமன் அலிகானைத் தவிர பிரபலமான இசைக்கலைஞர்களின் எண்ணிக்கையில், அதில் ஜான்டே கான், மம்மன் கான், ஷபீர் மற்றும் அமீர் கான் ஆகியோர் இருந்தனர்.  
1958ஆம் ஆண்டில், இவரது இசை பங்களிப்பிற்காக, இசை, நடனம் மற்றும் நாடகத்திற்கான இந்தியாவின் தேசிய அகாடமியான சங்கீத நாடக அகாடமி இவருக்கு சங்கீத நாடக அகாடமி கூட்டாளர் என்ற மிக உயர்ந்த விருடினை வழங்கியது. மேல்ய்ம், இந்த கௌரவத்தை பெறும் முதல் பெண்மணி என்ற பெருமையைப் பெற்றார்.  
இவர் 1974 ஆகஸ்ட் 1974 அன்று மும்பையில், தனது 91ஆவது வயதில் இறந்தார்.
# கன்ன பெருந்தசை

**கன்ன பெருந்தசை** (zygomaticus major muscle) மனித உடலில் அமைந்துள்ள தசைகளில் ஒன்றாகும். இது முக பாவனைகளை ஏற்படுத்தும் தசைகளில் ஒன்றாக உள்ளது. இந்த தசை வாயின் இரு விளிம்புகளை மேல் புறம் மற்றும் பின்புறமாக இழுத்து சிரிப்பு எனும் முக பாவனைகளை ஏற்படுத்தும். அனைத்து முக பாவனை தசைகளைப் போல இரு பக்க கன்ன பெருந்தசை 7வது இணை மண்டை நரம்பான முக நரம்புகளால் கட்டுப்படுத்தப்படுகிறது.
# கன்ன பெருந்தசை

## அமைப்பு

இரு கன்ன பெருந்தசை பக்கத்திற்கு ஒன்றாக முகத்தில் அமைந்துள்ள கன்ன எலும்பு பகுதியின் வளைவில் இருந்து வாயின் விளிம்பு வரை அமைந்துள்ளது.
# கன்ன பெருந்தசை

## வேலை

இரு கன்ன பெருந்தசைகள் சுருங்கும் போது வாயின் விளிம்புகள் உயர்ந்து சிரிப்பு எனும் முக பாவனை ஏற்படுகிறது. ஒரு புறம் அல்லது இரு புற தசைகள் சுருங்கும் போது சில நபர்களுக்கு கன்ன குழிவு ஏற்படுகிறது. இதற்கு காரணம் கன்ன பெருந்தசையின் தசை நார் தொகுதிகள் இரண்டாக பிளவுபட்டு இருப்பதாகும்.
# புருடென்சு போன்காம்

**புருடென்சு போன்காம்** *(Prudence Bonham)* (பிறப்பு 1948) ஓர் ஆத்திரேலிய முன்னாள் அரசியல்வாதி மற்றும் கடல் உயிரியலாளர் ஆவார். இவர் 1990 ஆம் ஆண்டு முதல் 2002 ஆம் ஆண்டு வரை ஓபார்ட்டு நகராட்சி சபையின் ஆல்டர்மேன் எனப்படும் உறுப்பினராக இருந்தார். 1994 ஆம் ஆண்டு முதல் 2002 ஆம் ஆண்டு வரை ஓபார்ட்டு நகரத்தின் லார்டு மேயர் எனப்படும் துணை நகரத் தந்தையாகவும் இருந்தார்
.
பொதுநலவாய அறிவியல் மற்றும் தொழில்துறை ஆய்வு நிறுவனத்திற்காக போன்காம் ஒரு கடல் உயிரியலாளராக 26 ஆண்டுகள் பணியாற்றினார்.ஆத்திரேலிய பிராந்தியத்திலும் அண்டார்டிக்கிலும் பல்வேறு கடல் பயணங்களில் இவர் பங்கேற்றுள்ளார்.
2013 ஆம் ஆண்டு போன்காம் பெண்கள் தாசுமேனியப் பெண்கள் மரியாதைப் பட்டியலில் சேர்க்கப்பட்டு கௌரவிக்கப்பட்டார்.
# சானோ குரானா

**சானோ குரானா (Shanno Khurana)** (பிறப்பு: 1927) இவர் பாரம்பரிய இந்துஸ்தானி சையின் ராம்பூர்-சகாசுவன் கரானாவில் ஒரு பிரபலமான இந்திய பாரம்பரிய பாடகரும் மற்றும் இசையமைப்பாளரும் ஆவார். கரானாவின் மேதையான உஸ்தாத் முஷ்டாக் உசேன் கானின் (இறப்பு: 1964), சீடரான இவர் மெல்லிசை மற்றும் அரிய ராகத்தை நிகழ்த்துவதில் பெயர் பெற்றவராயினும் இவரது பாடும் பாணியில் காயல், தரானா, தும்ரி, தாத்ரா, தப்பா, சைட்டி மற்றும் பஜனைகள் போன்ற வகைகளும் இடம்பெற்றுள்ளன. ஜோத்பூரில் பிறந்து வளர்ந்த இவர் 1945 ஆம் ஆண்டில் லாகூரில் அகில இந்திய வானொலியில் பாடத் தொடங்கினார். பின்னர் தில்லிக்கு மாறினார். அங்கு இவர் தில்லி, அகில இந்திய வானொலியின் இசை நிகழ்ச்சிகள் மற்றும் பிற இசை விழாக்களில் தொடர்ந்து பாடினார். இவர் இசைக் கல்வியையும் படித்தார். இறுதியாக தனது முனைவர் பட்டத்தையும் பெற்றார். கைராகர் பல்கலைக்கழகத்தில் இசையில் முனைவர் பட்டத்தில் ராஜஸ்தானின் நாட்டுப்புற இசை குறித்து விரிவான ஆராய்ச்சியை மேற்கொண்டார்.  
இந்திய அரசு 1991ஆம் ஆண்டில் இவருக்கு பத்மசிறீ விருதும் அதனைத் தொடர்ந்து 2006ஆம் ஆண்டில் பத்ம பூசண் விருதும் வழங்கியது. 2002 ஆம் ஆண்டில், இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்கீத நாடக அகாதமி தனது உயர்ந்த கௌரவமான சங்கீத நாடக அகாதமி கூட்டாளர் என்ற விருதினை இவருக்கு வழங்கியது.
# சானோ குரானா

## ஆரம்பகால வாழ்க்கை மற்றும் பயிற்சி

குரானா ராஜஸ்தானின் ஜோத்பூரில் ஒரு பஞ்சாபி குடும்பத்தில் பிறந்து வளர்ந்தார். இவரது குடும்பத்தில் எவரும் இசைக்கலைஞர்கள் அல்ல. மருத்துவர்கள், பொறியாளர்கள் மற்றும் வெளிநாட்டு சேவைகளில் பணிபுரியும் நபர்களாக இருந்தனர். குவாலியர் கரானாவைச் சேர்ந்த ராஜா பயா பூஞ்ச்வாலின் சீடரும் மருமகனுமான இசையமைப்பாளரும் பாடகருமான பண்டிட் ரகுநாத் ராவ் முசல்கோன்கரிடமிருந்து இவரது சகோதரர் கற்றுக் கொண்டிருப்பதைக் கண்ட இவருக்கு ஆரம்ப ஆண்டுகளில் இசையில் ஆர்வம் அதிகரித்தது. இவரது பழமைவாத குடும்பம் பெண்கள் இசையை கற்க அனுமதிக்கவில்லை. ஆனால் இவர் வானொலியில் பாரம்பரிய இசையை ஆர்வமாகக் கேட்பதைக் கண்டதும், முசல்கோன்கரின் கீழ் இவரது 12 வயதில் தனது இசை பயிற்சியைத் தொடங்க இவரது தந்தை அனுமதித்தார்.
# சானோ குரானா

## தொழில்

குரானா தனது 18 வயதில், இந்திய விமானப்படையில் பணிபுரிந்த ஒரு பல் மருத்துவரைத் திருமணம் செய்து கொண்டு லாகூருக்கு சென்றார். இவர் 1945ஆம் ஆண்டு தொடங்கி லாகூரில் உள்ள அகில இந்திய வானொலியில் தொடர்ந்து பாடினார். இந்தியா பிரிந்த பிறகு, இவரது குடும்பத்தினர் தில்லிக்கு மாற வேண்டியிருந்தது. அங்கு இவரது கணவர் விமானப்படையை விட்டு வெளியேறி தனியாக மருத்துவ மனையைத் தொடங்கினார். தனது கணவரின் வற்புறுத்தலின் பேரில், இரண்டு இளம் குழந்தைகளும், நோய்வாய்ப்பட்ட மாமியாரும் இருந்தபோதிலும், இவர் மீண்டும் பாடத் தொடங்கினார். இவர் கைம்முரசு இணை மேதை பண்டிட் சதுர் லால் என்பவரிடம் பயிற்சி பெற்றார். இது அடுத்த 16 ஆண்டுகளாக தொடர்ந்தது. பின்னர் வானொலிகளிலும் பாடும் வாய்ப்பாக மாறியது. இதற்கிடையில், அப்போது சங்கீத நாடக அகாதமியின் செயலாளராக இருந்த நிர்மலா ஜோஷி, தில்லியில் உள்ள மண்டி மாளிகையில் உள்ள தனது இசை பள்ளியான சங்கீத பாரதியில் பாரம்பரிய இசையை கற்பிக்க அழைத்தார்.
# நிசா கோத்ரேஜ்

**நிசாபா ஆதி நிசா கோத்ரேஜ்** (**Nisaba Adi "Nisa" Godrej** ) இவர் கோத்ரேஜ் நுகர்வோர் தயாரிப்புகள் நிறுவனங்களின் தலைவராக உள்ளார்.  
கோத்ரேஜ் தொழில் நிறுவனங்கள் மற்றும் அதன் இணை நிறுவனங்களுக்கான பெருநிறுவன செயல் திட்டம் மற்றும் மனிதவள மேம்பாட்டின் செயல்பாடுகளையும் இவர் மேற்பார்வையிடுகிறார். கோத்ரேஜ் குழுமத்தின் 'குட் அண்ட் கிரீன்' (பெரு நிறுவனங்களின் சமூகப் பெறுப்பு) போன்ற முயற்சிகளை நிசா நிர்வகித்து வருகிறார். கோத்ரேஜ் குடும்ப அமைப்பின் செயல்பாடுகளுக்கு முக்கிய நபராகவும் உள்ளார்.  
இவர் தற்போது கோத்ரேஜ் நுகர்வோர் தயாரிப்புகள் நிறுவனம், விலங்குத் தீவனம் மற்றும் வேளாண் வணிக நிறுவனமான கோத்ரேஜ் அக்ரோவெட் நிறுவனம் மற்றும் இந்தியாவில் கல்வி ஏற்றத்தாழ்வு பிரச்சினையை முடிவுக்குக் கொண்டு வந்து அனைத்து குழந்தைகளுக்கும் சிறந்த கல்வியை வழங்க செயல்பட்டுவரும் ஒரு இலாப நோக்கற்ற அமைப்பான *டீச் ஃபார் இந்தியா* என்ற அமைப்பு ஆகியவற்றின் இயக்குநர்கள் குழுவில் இடம் பெற்றுள்ளார்.
# நிசா கோத்ரேஜ்

## கல்வி

இவர் கதீட்ரல் ஜான் கோனன் பள்ளியிலிருந்து தனது பள்ளிப்படிப்பை முடித்தார். பின்னர்,பென்சில்வேனியா பல்கலைக்கழகத்தின் தி வார்டன் பள்ளியிலிருந்து இளங்கலை அறிவியல் பட்டம் மற்றும் ஹார்வர்ட் வணிகப் பள்ளியில் முதுகலை வணிக மேலாண்மை (எம்பிஏ) ஆகியவற்றை முடித்தார்.
# நிசா கோத்ரேஜ்

## தொழில்

கோத்ரேஜ் குழுமத்திற்குள் நிசாவின் முந்தைய பணிகளில் கோத்ரேஜ் அக்ரோவெட்டின் திருப்புமுனை அடங்கும். கோத்ரேஜ் தொழில் நிறுவனங்கள் மற்றும் அதன் இணை நிறுவனங்களுக்கான பல்வேறு திட்டங்கள், புதுமை, செயல்த் திட்டம் மற்றும் மனிதவள மேம்பாடு ஆகியவற்றை இவர் மேற்பார்வையிட்டு வருகிறார். 2008ஆம் ஆண்டில் கோத்ரேஜ் அக்ரோவெட் குழுவில் நிசா நியமிக்கப்பட்டார். இவரது முதல் படியாக ஹார்வர்டில் தனது வகுப்புத் தோழர் மார்க் கான் என்பவரை கோத்ரேஜ் அக்ரோவெட்டில் நிர்வாக துணைத் தலைவராக நியமித்து, கோத்ரேஜில் தலைமைப் பதவிகளுக்கு வெளிநாட்டினரை பணியமர்த்த வழி வகுத்தார். இவரது நிறுவன மாற்றங்கள் இறுதியில் கோத்ரேஜ் அக்ரோவெட்டை அதன் கடந்தகால செயல்திறனுடன் ஒப்பிடும்போது ஒரு லாபகரமான நிறுவனமாக மாற்றின. பல ஆண்டுகளாக நிசா தனது தலைமையில் அனைவரையும் உள்ளடக்கியதாகவும், தனது நிறுவனத்தில் பணியாளர்களுடன் ஈடுபடுவதாகவும் மாறிவிட்டார். தனது மகன் சோரன் பிறந்து ஒரு மாதத்திற்குள் இவர் மகப்பேறு விடுப்பில் இருந்து மீண்டும் தனது பணியைத் தொடங்கினார். வேலை மற்றும் தனிப்பட்ட வாழ்க்கையில் கவனம் செலுத்துவதற்கு இடையில் ஒரு சமநிலையை ஏற்படுத்த முயற்சிப்பதன் மூலம் தன்னை வேலைக்குள் அழைத்துச் சென்றார். தனது தந்தை அதி கோத்ரேஜ் போலவே உண்மையிலேயே பெருமிதம் கொண்ட ஒரு காரியத்தில் அர்ப்பணிப்பு மற்றும் ஈடுபாட்டுடன் தானும் இருப்பதாக இவர் நம்பினார்.  
2017 மே 10, அன்று கோத்ரேஜ் நுகர்வோர் தயாரிப்புகள் நிறுவனத்தின் நிர்வாகத் தலைவராக நிசாபா கோத்ரேஜ் அறிவிக்கப்பட்டார். இந்த நேரத்தில், இவர் நிறுவனத்தின் இளைய தலைவராக இருந்தார். அதன் ஒருங்கிணைந்த வருவாய் ரூ .9,600 கோடியாகும். இவர் குடும்ப வியாபாரத்தில் தாமதமாகத்தான் நுழைந்தார் எனினும் அதன் செயல்த் திட்டம் மற்றும் மாற்றத்தில் இவர் முக்கியப் பங்கு வகித்தார்.
# நிசா கோத்ரேஜ்

## தனிப்பட்ட வாழ்க்கை

நிசா அதி கோத்ரேஜ் மற்றும் பரமேசுவர் கோத்ரேஜ் ஆகியோரின் இளைய மகளாவார். தான்யா அரவிந்த் துபாஸ் மற்றும் பிரோஜ்ஷா ஆதி கோத்ரேஜ் ஆகியோர் இவரது உடன்பிறப்புகள் ஆவர். நிசா தனது கணவர் கல்பேஷ் மேத்தா மற்றும் மகன் சோரனுடன் மும்பையில் வசித்து வருகிறார். இவரது தந்தை அதி கோத்ரேஜ் கோத்ரேஜ் குழுமத்தின் தலைவராக உள்ளார்.
# நிசா கோத்ரேஜ்

## கோத்ரேஜுக்கு அப்பால்

டீசா ஃபார் இந்தியா நிறுவனத்தின் குழு உறுப்பினராக நிசா இருக்கிறார்.
# இந்தியாவுக்கு கற்றுக்கொடுங்கள்

**இந்தியாவுக்குக் கற்றுக்கொடுங்கள் (Teach For India)** என்பது ஒரு இலாப நோக்கற்ற அமைப்பாகும். இது டீச் ஃபார் ஆல் என்ற வலைப்பின்னலின் ஒரு பகுதியாகும். குறைந்த வருமானம் கொண்ட பள்ளிகளில் கல்லூரியில் பயின்ற பட்டதாரிகள் மற்றும் பணிபுரியும் நிபுணர்களை இண்டு ஆண்டுகளுக்கு முழுநேர ஆசிரியர்களாக பணியாற்ற இந்த நிறுவனம் நியமிக்கிறது. இந்தியாவில் கல்வி ஏற்றத்தாழ்வு பிரச்சினையை முடிவுக்குக் கொண்டு வந்து அனைத்து குழந்தைகளுக்கும் சிறந்த கல்வியை வழங்க இந்த அமைப்பு செயபட்டு வருகிறது.
# இந்தியாவுக்கு கற்றுக்கொடுங்கள்

## அமைப்பு

305 பள்ளிகளில் இந்தியாவுக்குக் கற்றுக்கொடுங்கள் என்ற அமைப்பு செயல்பட்டு வருகிறது. மும்பை, புனே, புது தில்லி, சென்னை, அகமதாபாத், பெங்களூரு மற்றும் ஐதராபாத் ஆகிய இந்தியாவின் ஏழு நகரங்களில் சுமார் 38000 மாணவர்கள் பலன் அடையும் வகையில் இது செயல்பட்டுவருகிறது. இந்தியாவுக்குக் கற்றுக்கொடுங்கள் என்ற அமைப்பு என்ற இந்த அமைப்பு 2008இல் தொடங்கப்பட்டது. சாகீன் மிஸ்திரி என்பவர், திறமையான ஆசிரியர்களை இம்முறைக்கு உட்படுத்துவதன் மூலம் இந்திய கல்வித் துறையில் முறையான மாற்றத்தைக் கொண்டுவர விரும்பினார். இந்த குழு அமெரிக்காவுக்குக் கற்றுக்கொடுங்கள் என்ற அமைப்பின் தலைமை நிர்வாக அதிகாரியும், அதன் நிறுவனருமான வெண்டி கோப் என்பவரைச் சந்தித்தும், மெக்கின்சி ஆய்வினை கருத்தில் கொண்டும், இந்தியாவில் மாற்றத்திற்கான கோட்பாட்டை கற்பிக்கத் தொடங்கியது.
# சித்தாரா தேவி

## ஆரம்பகால வாழ்க்கை மற்றும் பின்னணி

சித்தாரா தேவி 1920 நவம்பர் 8 ஆம் தேதி கொல்கத்தாவில் பிறந்தார், அந்த ஆண்டில் இந்திய தீபாவளியின் திருவிழாவிற்கு முந்தைய தண்டேராஸ் பண்டிகையுடன் இந்த நாள் ஒத்துப்போனது. எனவே அந்த நாளில் குறிப்பாக வழிபடும் அதிர்ஷ்ட தேவியின் நினைவாக தனலட்சுமி என்று இவருக்கு பெயரிடப்பட்டது.  
தனலட்சுமியின் தந்தைவழி குடும்பம் பிராமணப் பாரம்பரியத்தைச் சேர்ந்தது. இவர்கள் முதலில் வாரணாசியைச் சேர்ந்தவர்கள். ஆனால் பல ஆண்டுகளாக கொல்கத்தாவில் வசித்து வந்தனர். இவரது தந்தை சுகதேவ் மகாராஜ், ஒரு பிராமணரும், மற்றும் சமசுகிருதத்தில் வைணவ அறிஞரும் ஆவார். ஆனால் அவர் கதக் நடன வடிவத்தை கற்பிப்பதன் மூலமும், நிகழ்த்துவதன் மூலமும் தனது வாழ்வாதாரத்தைப் பெற்றார். இவரது தாயார் மத்சயா குமாரி என்பவராவார். இவரது குடும்பம் கலைஞர்களின் சமூகத்தைச் சேர்ந்தது. நேபாள அரச குடும்பத்துடன் தொடர்பு கொண்டிருந்தது. சுகதேவ் மகாராஜ், நேபாள அரசவையில் பணியாற்றியபோது, பாரம்பரிய நடனம் மீதான தனது ஆர்வத்தை வளர்த்துக் கொண்டார். பரதநாட்டியம் மற்றும் காந்தர்வ வேதம் குறித்து ஆழமாக ஆய்வு செய்தார்; அவர் கதக் நடனத்தையும் பயிற்சி செய்தார். அதில் அவர் சிறந்து விளங்கினார். கலை நிகழ்ச்சிகளில் பின்னணி கொண்ட ஒரு பெண்ணுடன் அவர் திருமணம் செய்து கொண்டதன் மூலம் இது வளர்ந்தது.  
தனலட்சுமி இரவீந்திரநாத் தாகூரைச் சந்தித்தார். இழந்த இந்திய நிகழ்த்து கலைகளை (கதக் போன்றவை) புத்துயிர் பெறும்படி தாகூர் இவரை ஊக்குவித்தார். இவரும் அதனை கண்ணியமான அந்தஸ்துக்கு உயர்த்துவதை உறுதி செய்தார். கதக் பாணியிலான நடனத்தை சீர்திருத்துவதில் பங்களிப்பதன் மூலம் சுகதேவ் மகராஜ் இந்த இலக்கை அடைய முடிவு செய்தார். அந்த நேரத்தில், கதக் நடனம் ஆடல் கணிகை பெண்கள் அல்லது சிறுவர்களால் நிகழ்த்தப்பட்டது. ஒழுக்கமான குடும்பங்களின் பெண்கள் இந்த நடனத்தை கற்றுக் கொள்வதில் முன்வரவில்லை. மகராஜ் உள்ளடக்கத்திற்கு மத உள்ளீட்டை வழங்க முடிவு செய்தார். இது ஆடல் கணிகை பெண்கள் பயன்படுத்தும் உள்ளடக்கத்திலிருந்து முற்றிலும் மாறுபட்டது. மேலும், இந்த வகை நடனத்தை தனது மகள்களுக்கும் மகன்களுக்கும் கற்பிக்க முடிவு செய்தார். அவரது சமூகத்தைச் சேர்ந்த பெரியவர்களால் அவதூறு செய்யப்பட்டார். சுகதேவ் மகராஜ் கிட்டத்தட்ட அவர்களிடமிர்நுது வெளியேற்றப்பட்டார்.
# சித்தாரா தேவி

## தனிப்பட்ட வாழ்க்கை

சித்தாரா தேவி மூன்று முறை திருமணம் செய்து கொண்டார். அந்த நேரத்தில் (1956 க்கு முன்பு), வெவ்வேறு மதங்களைச் சேர்ந்தவர்கள் திருமணம் செய்து கொள்வதும், கணவன்-மனைவியாக வாழ்வதும் சாத்தியமில்லாமல் இருந்தது. இதற்காக சித்தாரா இஸ்லாம் மதத்திற்கு மாறினார். இவர்களுக்கு குழந்தை இல்லாததால் இந்த திருமணம் குறுகிய காலமே நீடித்தது. எனவே அவர்கள் விரைவில் விவாகரத்து பெற்றனர். சித்தாரா தேவியின் இரண்டாவது திருமணம் திரைப்படத் தயாரிப்பாளர் கே. ஆசிஃப் என்பவருடன் இருந்தது. இந்த திருமணமும் மிக நீண்ட காலம் நீடிக்கவில்லை. இரண்டாவது விவாகரத்துக்குப் பிறகு, சித்தாரா குஜராத்தி பாரம்பரியத்தைச் சேர்ந்த இந்து மனிதரான பிரதாப் பரோட்டை மணந்தார். இந்த தம்பதியினருக்கு 1950 இல் இரஞ்சித் பரோட் என்ற மகன் பிறந்தான்.
# சித்தாரா தேவி

## அங்கீகாரம்

தேவி சங்கீத நாடக அகாதமி விருது (1969) மற்றும் பத்மசிறீ (1973), காளிதாஸ் சம்மன் விருது (1995) மற்றும் *நிருத்யா நிபுணா* உள்ளிட்ட பல விருதுகளைப் பெற்றுள்ளார்.  
பத்ம பூசண் விருதை ஏற்க மறுத்த இவர், “இது ஒரு மரியாதை அல்ல அவமானம்” என்று அறிவித்தார். “கதக்கிற்கு நான் செய்த பங்களிப்பை இந்த அரசு அறிந்திருக்கவில்லையா? பாரத ரத்னாவை விட குறைவான எந்த விருதையும் நான் ஏற்க மாட்டேன் ”எனக்கூறியதாக இந்திய பத்திரிகை அறக்கட்டளையின் ஒரு அறிக்கை கூறியது.  
2017 நவம்பர் 8 அன்று, சித்தாரா தேவியின் 97 வது பிறந்தநாளுக்காக கூகுள் இந்தியாவில் ஒரு டூடுலைக் காட்டியது.
# சித்தாரா தேவி

## பின் வரும் வருடங்கள்

கதக் நடனத்தில் சிறந்து விளங்கினாலும், பரதநாட்டியம் மற்றும் இந்தியாவின் பல வகையான நாட்டுப்புற நடனங்கள் உள்ளிட்ட பல நடனங்களில் இவர் ஒரு திறமையான நடனக் கலைஞராகவும் இருந்தார். இவர் உருசிய பாலே மற்றும் மேற்கத்திய உலகின் பிற நடனங்களையும் கற்றுக்கொண்டார். வயதானபோது, இவரது நடன நடவடிக்கைகள் குறைந்துவிட்டன. மேலும் நடனத் துறையில், குறிப்பாக கதக் பாணியிலான நடனத்தில், தனது தந்தையும் இவரும் செய்த ஆராய்ச்சியை இணைக்கும் ஒரு புத்தகத்தைத் தொகுப்பதில் இவர் ஈடுபட்டிருந்தார். பாலிவுட் பிரபலங்களான மதுபாலா, ரேகா, மாலா சின்ஹா, மற்றும் கஜோல் ஆகியோருக்கு கதக் நடனம் கற்றுக் கொடுத்தார். மேலும் கதக் பயிற்சி அகாதமியை அமைக்கத் திட்டமிட்டார்.
# சித்தாரா தேவி

## இறப்பு

நீண்டகால நோயால் பாதிக்கப்பட்ட இவர் மும்பையில் உள்ள ஜாஸ்லோக் மருத்துவமனையில் 2014 நவம்பர் 25 அன்று இறந்தார்.
# சிறீமதுமிதா

**சிறீமதுமிதா** (*Srimathumitha*) இவர் பாரம்பரிய கருநாடக இசை மற்றும் திரைப்படப் பின்னணி பாடகராவார். பெரும்பான்மையாக இவர் தமிழ் மொழியில் அதிக பாடலகளைப் பாடுகிறார். இவர் தெலுங்கு, இந்தி, கன்னட பாடல்களிலும் பாடியுள்ளார். இவரது சில வெற்றிப் பாடல்களில் ஒரு கல் ஒரு கண்ணாடி திரைப்படத்தின் "அழகே அழகே", அழகிய தமிழ் மகன் திரைப்படத்தின் "வளையப்பட்டி தவிலே", 7 ஜி ரெயின்போ காலனி திரைப்படத்தின் "கனா கானும் காலங்கள்" மற்றும் வேலாயுதம் திரைப்படத்தின் "ரத்தத்தின் ரததமே" போன்வை அடங்கும். இன்றைய திரைப்படப் பின்னணிப் பாடகர்களில் இவரும் ஒருவராவார். இவர் இளையராஜா, ஹாரிஸ் ஜயராஜ், யுவன் சங்கர் ராஜா, ஏ. ஆர். ரகுமான், பரத்வாஜ், தேவா, எஸ். ஏ. ராஜ்குமார், மற்றும் பரணி போன்ற முன்னணி இசையமைப்பாளர்களின் பாடல்களுக்கு பாடியுள்ளார் . ராஜ் தொலைக்காட்சி நடத்திய மெய்நிகர் தொடரான ராஜகீதத்தில் "2002 இன் சிறந்த குரல்" என்ற பெயரில் இவர் வெளிப்பட்டார். மறைந்த எழுத்தாளர் சுஜாதாவால் தேர்வு செய்யப்பட்ட 2004 ஆம் ஆண்டில் தொடங்கப்பட்ட விகடன் விருதுகளை வென்ற முதல் பின்னணி பாடகியும் இவராவார். ஏ. ஆர்.ரகுமானின் ஆஸ்கார் விருது பெற்ற *சிலம்டாக் மில்லியனரின்* ஒலிப்பதிவில் 2 பாடல்களில் இடம்பெற்றுள்ளார்.
# சிறீமதுமிதா

## ஆரம்பகால வாழ்க்கை மற்றும் குடும்பப் பின்னணி

சிறீமதுமிதா மார்ச் 21 அன்று சென்னையில் பிறந்தார். இவரது தந்தை வணிகக்கப்பற் படையிலிருந்து ஓய்வு பெற்ற தலைமை பொறியாளரான ஓ.எஸ். மணி என்பவரவார். இவரது தாயார் திருமதி. ஹேமலதா மணி ஒரு வீணை நிபுணராவார். இவரது சகோதரி சாருலதா மணி மற்றொரு பிரபல பின்னணி மற்றும் கர்நாடக பாடகியாவார். இந்து முதுநிலை மேல்நிலைப் பள்ளி மற்றும் சங்கரா வித்யாஷ்ரமம் உயர்நிலைப் பள்ளியில் தனது பள்ளிப்படிப்பை முடித்துள்ளார். குமாரராணி மீனா முத்தையா கலை மற்றும் அறிவியல் கல்லூரியில் கணினி பயன்பாடுகளில் இளங்கலை பட்டம் முடித்துள்ளார். இவர் தற்போது சென்னைப் பல்கலைக்கழகத்தில் மனித சிறப்பிற்கான யோகாவில் முதுகலை படித்து வருகிறார். இவர் வயலின் வாசிப்பார் மற்றும் பியானோவில் 3 ஆம் வகுப்பு வரை படித்துள்ளார். இவர் தனது நான்கு வயதிலிருந்தே பாட ஆரம்பித்தார். இவர் சென்னையில் மென்பொருள் பொறியாளரான திரு. அஸ்வின் விஸ்வநாதனை மணந்தார். இவரது திருமணத்தை தமிழ்த் திரைப்படத் தொழில்துறையின் பல பிரபலங்கள் கலந்து கொண்டனர், இதில் மூத்த இயக்குநர் கே.பாலசந்தரும் அடங்குவார்.
# சிறீமதுமிதா

## கர்நாடக இசை

சிறீமதுமிதா இசைக்கலைஞர்களின் குடும்பத்தில் பிறந்தார். இவரது தாய் வீணை விதுஷி திருமதி. ஹேமலதா மணி வீணை மேதை சிட்டிபாபுவின் முதல் சீடராவார். மறைந்த லால்குடி ஜெயராமன் சீடரான பத்மஸ்ரீ திருமதி காயத்ரி சங்கரனின் கீழ் பாரம்பரிய கர்நாடக இசையில் தனது முறையான பயிற்சியைத் தொடங்கினார். முனைவர் சாவித்ரி சத்தியமூர்த்தியின் வழிகாட்டுதலின் பேரில் எஸ்.ராமநாதன் பாணியில் பல ஆண்டுகளாக மேம்பட்ட பயிற்சி எடுத்து வருகிறார்.
# சிறீமதுமிதா

## நிகழ்ச்சிகள்

சமீபத்தில் சென்னை தேனாபேட்டையிலுள்ள காமராஜர் அரங்கத்தில் லட்சுமண் சுருதி இசைக்குழு மற்றும் விஜய் தொலைக்காட்சி இணைந்து நடத்திய சென்னையில் திருவையாறு என்ற நிகழ்ச்சியில் இவர் தனது இசை நிகழ்ச்சியை நிகழ்த்தினார்.  
இவர் பல ஆண்டுகளாக பாரம்பரிய கர்நாடக இசை நிகழ்ச்சிகளை நிகழ்த்தி வருகிறார். மேலும் 2010 மற்றும் 2011ஆம் ஆண்டுகளில் சென்னை, இஸ்கான் ஹரே கிருஷ்ணா கோவிலில் நடந்த ஜன்மாஷ்டமி விழாவில் இசை நிகழ்ச்சியை நிகழ்த்தியுள்ளார். அருபடை வீடு முருகன் மற்றும் விநாயகர் சதுர்த்திக்காக விநாயகர் மீது தூர்தர்ஷனின் பொதிகை தொலைக்காட்சிக்காக பல கருப்பொருள் இசை நிகழ்ச்சிகளையும் இவர் நிகழ்த்தியுள்ளார்.
# எகிப்தின் எட்டாம் வம்சம்

**பண்டைய எகிப்தின் எட்டாம் வம்சத்தினர்** (**Eighth Dynasty** -**Dynasty VIII**) பழைய எகிப்திய இராச்சியத்தை கிமு 2181 முதல் கிமு 2161 முடிய 20 ஆண்டுகள் மட்டுமே, மெம்பிஸ்சை தலைநகராகக் கொண்டு ஆண்டனர். இவ்வம்சத்தினர் ஆட்சியின் துவக்கத்தில், அரசியல் குழப்பங்களால் எகிப்தின் முதல் இடைநிலைக் காலம் நிலவத் துவங்கியது. இதனால் பழைய எகிப்து இராச்சியம் முடிவிற்கு வந்ததது. இவ்வம்சத்தவர்களுடன், ஏழாம் வம்சத்தவர்கள் மேல் எகிப்து மற்றும் கீழ் எகிப்தை தனித்தனியாகப் பிரித்துக் கொண்டு ஒரே நேரத்தில் ஆண்டனர்.  
எட்டாம் வம்சத்தவர்கள் ஆட்சியில் பண்டைய எகிப்து இராச்சிம் மாகாணங்களாகப் பிரிக்கப்பட்டு, **நொமார்க்** (nomarch) எனும் ஆளுநர்களால் ஆளப்பட்டது. இதனால் நிலப்பிரத்துவம் முறை நடைமுறைப்படுத்தப்படது. இதனால் பார்வோன்களுக்கும், அதிகாரம் மிக்க ஆளுநர்களுக்கும் இடையே நெருங்கிய தொடர்பு ஏற்பட்டது. ஆளுநர்கள் மற்றும் நிலப்பிரபுகளின் கை ஓங்கியது.  
எட்டாம் வம்ச பார்வோனை, அதிகாரம் மிக்க கோப்டோஸ் மாகாண அளுநர், கிமு 2161-இல் எட்டாம் வம்ச பார்வோனை அரியணையிலிருந்து விரட்டியடித்து, தான் எகிப்தின் பார்வோனாக முடிசூட்டுக் கொண்டு ஒன்பதாம் வம்சத்தை நிறுவினான்.
# எகிப்தின் எட்டாம் வம்சம்

## எட்டாம் வம்ச ஆடசியாளர்கள்

1. நெத்ஜெர்கரே சிப்டா
1. மென்கரே
1. நெபர்கரே II
1. நெபர்கரே நெபி
1. ஜெத்கரே செமாய்
1. நெபர்கரே கெண்டு
1. மெரன்ஹோர்
1. நெபர்காமின்
1. நிகரே
1. நெபெர்கரே டெரெரு
1. நெபெர்கஹோர்
1. நெபெர்கரே பெபிசெனப்
1. நெபர்காமின் அனு
1. குவாக்கரே இபி
1. நெபெர்கௌரே
1. நெபெரௌஹர் and an inscription in the tomb of vizier Shemay.
1. நெபெரிக்கரே
# எகிப்தின் எட்டாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் எட்டாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686) 1 & 2
- பழைய எகிப்து இராச்சியம் (கிமு 2686 – கிமு 2181) 3 - 7
- எகிப்தின் முதல் இடைநிலைக் காலம் - (கிமு 2181 - கிமு 2055) 8 -
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# பம்பர் பைனி

**பம்பர் பைனி (Bambar Baini)** தேவி எனப்படும் பெண் தெய்வம், நெருக்கமாக பிராந்திய அவதாரமான துர்க்கையுடன் அடையாளம் காணப்படுகிறார். இவரது பெயர் ", சிங்கத்தின் மீது சவாரி செய்யும் சக்திவாய்ந்த தெய்வம்" என்கிற பொருளில் வழங்கப்படுகிறது. இவரது கோயில், ஒரு மலையின் மீதுள்ள 'லாண்டி' நகரத்தில் அமைந்துள்ளது.
# பம்பர் பைனி

## இருப்பிடம்

ஸ்ரீ தேவி பம்பர் பைனி அம்பாவின் இந்து கோயில், மலையின் உச்சியில் லாண்டி நகரின் மையத்திலிருந்து 1 கி.மீ. சுற்றி அமைந்துள்ளது. லாண்டி நகரம், &nbsp; இந்தியாவின் மத்தியப் பிரதேசத்தின் சதர்பூர் மாவட்டத்தில் அமைந்துள்ளது. பக்தர்களும் பார்வையாளர்களும் சுமார் 450 படிகள் ஏறி மலையின் உச்சியில் உள்ள கோவிலை அடைகிறார்கள். ஆண்டு முழுவதும் ஆயிரக்கணக்கான பக்தர்கள் கோயிலுக்கு வருகிறார்கள். இந்த வழிபாட்டுத் தலம் 17-18 ஆம் நூற்றாண்டில் இருந்திருக்கலாம் என்று மதிப்பிடப்பட்டுள்ளது. கோயிலுக்கு முன்னால், மலையின் கீழே ஒரு அழகிய குளம் காணப்படுகிறது. இது புந்தேல்கண்டின் முக்கியமான இடமாக கருதப்படுகிறது.
# பம்பர் பைனி

## நவராத்திரி மேளா

பம்பர் பைனி கோயில் உள்ளூர் பகுதியில் உள்ள மிக முக்கியமான புனித யாத்திரை தலங்களில் ஒன்றாகும். குறிப்பாக ஒவ்வொரு ஆண்டும் ஏப்ரல் மற்றும் அக்டோபர் மாதங்களில் கொண்டாடப்படும் நவராத்திரி மேளாவுக்கு, ஆயிரக்கணக்கான பார்வையாளர்களை ஈர்க்கிறது. நவராத்திரி மேளா என்பது, இந்துக்கள் அதிகமாக நோன்பு நோற்கும் நாட்கள் ஆகும்.
# பம்பர் பைனி

## போக்குவரத்து

இக் கோயிலுக்கு அருகிலுள்ள விமான நிலையம் கஜுராஹோ ஆகும் . மேலும், மஹோபா, கஜுராஹோ மற்றும் ஹர்பல்பூர் ரயில் நிலையங்கள் அருகிலேயே அமைந்துள்ளன, இந்த போக்குவரத்து வசதிகள், லாண்டி நகரத்தை இந்தியாவின் சில முக்கிய நகரங்கள் மற்றும் உள்ளூர் நகரங்களுடன் இணைக்கிறது.
# பம்பர் பைனி

## தோற்றம்

இந்த தலத்தில் அமைந்துள்ள தேவியின் தோற்றம் குறித்து புராணங்களில் சொல்லப்படுகிறது. இது, ஒரு உள்ளூர் பூசாரி அனுபவித்த கனவுடன் தொடர்புடையதாக உள்ளது. பம்பர் பைனி தேவி பூசாரியின் கனவில் தோன்றி, இந்த மலையின் உச்சியில் அவர் இருக்கும் இடத்தைப் பற்றி பூசாரியிடம் சொன்னதாகக் கூறப்படுகிறது. அதனால், அடுத்த நாள் காலையில், பூசாரி மற்றும் லாண்டி நகரத்தின் சில மூத்த பொறுப்புள்ள குடிமக்கள் தங்கள் வாழ்க்கையைத் துச்சமாக மதித்து, துணிச்சலுடன் மலையடிவாரத்தில் இருந்து மேலே சென்றபோது, ஒரு பெரிய குகையை உள்ளடக்கிய ஒரு பெரிய பாறையில் காணப்பட்ட ஒரு சிறிய துளைக்குள் தேவியின் கல்வெட்டு இருப்பதைக் கண்டார்கள்.  
அந்த நாட்களில் மலையில் சிங்கங்கள், புலிகள் போன்ற காட்டு விலங்குகள் நிறைந்திருந்தன. ஆகையால், தேவி முறையாக 'பப்பர் வாகினி' என்று பெயரிடப்பட்டதாக உள்ளூர்வாசிகள் நம்புகிறார்கள். அதாவது சிங்கத்தின் மீது அமர்ந்து சவாரி செய்பவர் என்ற பொருளில் அப்பெயர் அமைந்தது. பின்னர் காலப்போக்கில் 'பம்பர் பைனி' ஆனது. அப்போது நகர மக்கள் பாறையிலேயே ஒரு கோவிலைக் கட்ட முடிவு செய்தனர். நீண்ட படிக்கட்டு பின்னர் வந்தது. கோயிலின் முன்னேற்றத்திற்கான பணிகள் மற்றும் அணுகல் இன்றுவரை தொடர்கிறது.
# பம்பர் பைனி

## படிமவியல்

பம்பர் பைனி தேவியின் உருவம், ஒரு பெரிய பாறையின் துளைக்குள் ஒரு இளம் பெண்ணின் உருவத்தில் பொறிக்கப்பட்டுள்ளது. இவர், பொதுவாக புடவை ஆடை அணிந்தவராகவும், அலங்கார நகைகளை பூண்டவராகவும் காணப்படுகிறார். பாறையின் துளைக்கு போதுமான வெளிச்சம் இல்லாததால் அசல் கல்வெட்டின் புகைப்படங்களை எடுப்பது கடினமாக உள்ளது.
# எகிப்தின் பத்தொன்பதாம் வம்சம்

**எகிப்தின் பத்தொன்பதாம் வம்சம்** (**Nineteenth Dynasty of Egypt** (**Dynasty XIX**) புது எகிப்து இராச்சியத்தை கிமு 1292 முதல் கிமு 1189 முடிய 103 ஆண்டுகள் ஆண்ட இரண்டாவது வம்சம் ஆகும். பத்தென்பாவது வம்சத்தினரும், இருபதாம் வம்சத்தினர், எகிப்தின் புது இராச்சியத்தை ஆண்ட காலத்தை இராமசேசியம் காலம் என்பர். இவ்வம்சத்தின் புகழ் பெற்ற மன்னர் பார்வோன் இரண்டாம் ராமேசஸ் ஆவார். இரண்டாம் ராமேசஸ் காலத்தின் அல்-உக்சுர் கோயில் கட்டும் பணியில் ஈடுபட்டார். மேலும் கீழ் எகிப்தின் நைல் நதி வடிநிலத்தில் பை-ராமேசஸ் எனும் புதிய தலைநகரைக் கட்டினார்.  
பண்டைய அண்மை கிழக்கின் இட்டைட்டு பேரரசின் படைகளிடமிருந்து, இவ்வம்சத்தினர் புது எகிப்திய இராச்சியத்தை தற்காத்துக் கொண்டனர்
# எகிப்தின் பத்தொன்பதாம் வம்சம்

## ஆட்சியாளர்கள்

1. முதலாம் ராமேசஸ் - (கிமு 1292 &ndash; 1290)
1. முதலாம் சேத்தி - (கிமு 1290 &ndash; 1279)
1. இரண்டாம் ராமேசஸ் - (கிமு 1279 &ndash; 1213)
1. மெர்நெப்தா - (கிமு 1213 &ndash; 1203)
1. அமென்மெஸ்ஸி - (கிமு 1203 &ndash; 1199)
1. இரண்டாம் சேத்தி - (கிமு 1203 &ndash; 1197
1. சிப்டா - (கிமு 1197 - 1191)
1. அரசி டூஸ்ரெத் - (கிமு 1191 - 1189)
# எகிப்தின் பத்தொன்பதாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686) 1 & 2
- பழைய எகிப்து இராச்சியம் (கிமு 2686 – கிமு 2181) 3 - 7
- எகிப்தின் முதல் இடைநிலைக் காலம் - (கிமு 2181 - கிமு 2055) 8 -
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் பத்தொன்பதாம் வம்சம்

## இதனையும் காண்க

- அபு சிம்பெல் கோயில்கள்
- எகிப்திய பார்வோன்கள்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- கர்னாக் மன்னர்கள் பட்டியல்
- பலெர்மோ மன்னர்கள் பட்டியல்
- எகிப்தின் வரலாறு
- பண்டைய எகிப்திய அரசமரபுகள்
# எகிப்தின் ஒன்பதாம் வம்சம்

**எகிப்தின் ஒன்பதாம் வம்சம்** (**Ninth Dynasty of Egypt** - **Dynasty IX**) எகிப்தின் முதல் இடைநிலைக் காலத்தில் விளகிய வம்சங்களில் ஒன்றாகும். பிற வம்சகங்ள் முறையே எகிப்தின் ஏழாம் வம்சம் முதல் துவக்க கால எகிப்தின் பதினொன்றாம் வம்சம் வரை ஆகும். இவ்வம்சத்தை நிறுவியவர் அக்தோஸ் ஆவார். இவ்வம்சத்தவர்களின் தலைநகரம் ஹெராக்கிலியோபோலிஸ் மக்னா ஆகும். இவ்வம்சத்தினர் பண்டைய எகிப்தின் பகுதிகளை கிமு 2160 முதல் கிமு 2130 முடிய 30 ஆண்டுகள் ஆண்டனர். இவ்வம்சத்தின் தொடர்ச்சியாக எகிப்தின் பத்தாம் வம்சம் விளங்கியது. இவ்வம்ச ஆட்சியில் மேல் எகிப்து மற்றும் கீழ் எகிப்து ஒன்றுபட்டு விளங்கவில்லை.
# எகிப்தின் ஒன்பதாம் வம்சம்

## ஆட்சியாளர்கள்

இவ்வம்ச ஆட்சியாளர்களின் பெயர்கள் தெளிவாக அறியப்படவில்லை
1. முதலாம் மெரிப்பிரே கெட்டி
1. நெபர்கரே VII
1. இரண்டாம் நெபர்கௌர் கெட்டி
1. மெர்ரி
1. செட்
# எகிப்தின் ஒன்பதாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் ஒன்பதாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# ரத்தின கீர்த்தி

**ரத்தின கீர்த்தி**(*Ratnakīrti*) (பொ.ஊ.11 ஆம் நூற்றாண்டு) யோக சாரம் மற்றும் அறிவாய்வியல் பள்ளிகளின் பௌத்தத் தத்துவஞானியாவார். இவர் தர்க்கம், மனோ தத்துவம் மற்றும் அறிவாய்வியல் பற்றி எழுதினார். மேலும், விக்கிரமசீலா பல்கலைக்கழகத்தில் ஜனஸ்ரீமித்ராவின் கீழ் (975-1025) படித்தார். மேலும் தனது குருவை *யத் ஆஹுர் குரவஹ்* என்ற சொற்றொடர்களுடன் குறிப்பிடுகிறார்.  
ரத்னகீர்த்தியின் பணி, ஞானஸ்ரீமித்ராவின் பெரும்பாலான படைப்புகளை அடிப்படையாகக் கொண்டிருந்தாலும், தனது ஆசிரியரின் படைப்புகளுடன் ஒப்பிடும்போது, "அதிக சுருக்கமான மற்றும் தர்க்கரீதியானதாக இல்லாவிட்டாலும், கவிதையாக இல்லாவிட்டாலும்" என்று குறிப்பிடப்பட்டுள்ளது. இவர் இந்தியாவின் கடைசி பௌத்த தத்துவவாதிகளில் ஒருவர்
# ரத்தின கீர்த்தி

## இவற்றையும் காண்க

- ஒருமைநிலைவாதம்
- தர்மகீர்த்தி
# ஐக்சோஸ்

(கிமு 1650 - கிமு 1580) பண்டைய எகிப்தில் ஐக்சோசுகளின் (ஆட்சிக் காலம்:கிமு 1630 - கிமு 1523), எகிப்தின் பதினைந்தாம் வம்ச ஆட்சியின் வரைபடம் (அடர் மஞ்சள் நிறம்)]].  
**ஐக்சோஸ் அல்லது ஐக்சோஸ் வம்சம்** (**Hyksos**) (; எகிப்தியம் *ḥqꜣ(w)-ḫꜣswt*, (எகிப்திய உச்சரிப்பு::*heqa khasut*) ஆட்சிக் காலம்:கிமு 1630 - கிமு 1523), எகிப்திய மொழியில் பண்டைய எகிப்திய இராச்சியத்தின் கீழ் எகிப்து மற்றும் சினாய் தீபகற்பத்தின் பெரும் பகுதிகளை 107 ஆண்டுகள் ஆண்ட போனீசியா நாட்டின் பிலிஸ்திய மக்களின் ஆட்சியாளர்கள் ஆவார்.இவர்களை எகிப்தியர்கள் எகிப்திய மொழியில் **வேற்று நாட்டவர்கள்** எனப்பொருள்படும் படி, ஐக்சோஸ் என அழைப்பர். பண்டைய அண்மை கிழக்கின் போனீசியா நாட்டவர்களை எகிப்திய மக்கள் ஐக்சோஸ் என அழைத்தனர்.  
பின்னர் '''ஐக்சோஸ் மக்கள் கீழ் எகிப்தின் எகிப்தின் பதினான்காம் வம்சத்தவர்களை வென்று, தங்களை எகிப்தின் எகிப்தின் பதினைந்தாம் வம்சத்தினர் என அறிவித்துக் கொண்டு பண்டைய எகிப்தின் மேல் எகிப்து, கீழ் எகிப்து மற்றும் சினாய் தீபகற்பம் பகுதிகளை கிமு 1630 முதல் கிமு 1523 முடிய 107 ஆண்டுகள் ஆண்டனர்.  
எகிப்தின் இரண்டாம் இடைநிலைக் காலத்தின் (கிமு 1650 - கிமு 1580) போது எகிப்தில் ஆட்சி அதிகாரத்தை கைப்பற்றும் வாரிசுரிமைப் பிணக்குகளும், பார்வோன்களுக்கு அடங்காது தன்னிச்சையாக செயல்படும் போக்கு அதிகம் நிலவியது. இதனை பயன்படுத்திக் கொண்ட எகிப்துக்கு வெளியே உள்ள போனீசியா தேசத்தவர்கள் கீழ் எகிப்தின் மற்றும் சினாய் தீபகற்பம் போன்ற பகுதிகளைக் கைப்பற்றி ஆண்டனர்.
# ஐக்சோஸ்

## வரலாறு

கிமு 1800- 1720க்கு இடைப்பட்ட காலத்தில் கீழ் எகிப்தை ஆண்ட எகிப்தின் பதிமூன்றாம் வம்ச ஆட்சியில் இருந்த இட்ஜ்தாவி நகரத்தை கைப்பற்றி, போனீசியா நாட்டின் பிலிஸ்திய மக்கள் பெரும் கூட்டமாக நைல் நதியின் கிழக்கு வடிநிலம மற்றும் சினாய் தீபகற்ப பகுதியில் குடிபெயர்ந்து, பதிமூன்றாம் வம்சத்தவர்களை வென்று ஆட்சி அமைத்தனர். மேலும் இவர்கள் தங்களை எகிப்தின் 14-ஆம் வம்சத்தவர்கள் என அழைத்துக் கொண்டனர். The power of the 13th and 14th Dynasties progressively waned, perhaps due to famine and plague.கிமு 1650-இல் ஐக்சோஸ் மக்கள் மேல் எகிப்தின் பதினான்காம் வம்ச ஆட்சியையும் கைப்பற்றினர்.
# ஐக்சோஸ்

## ஐக்கோஸ் பெயர்க் காரணம்

**ஐக்கோஸ்** எனும் சொல்லிற்கு எகிப்திய மொழியில் பண்டைய அண்மை கிழக்கு நாட்டவர் எனப்பொருளாகும்.
கல்லறையில் பண்டைய அண்மை கிழக்கு நாட்டவர்கள் எகிப்திற்கு வருகை தரும் காட்சி, பெனி ஹசன் கல்லறைக் காட்சி]]
# ஐக்சோஸ்

## இதனையும் காண்க

- பெனி ஹசன்
- பண்டைய எகிப்திய அரசமரபுகள்
- எகிப்தின் வரலாறு
# லலிதா சிவகுமார்

**இலலிதா சிவகுமார்** (*Lalitha Sivakumar*) என்பவர் முதன்மையான கருநாடக இசை ஆசிரியரும் இசையமைப்பாளரும் ஆவார். தன்னுடைய மாமியாருடனும், பிரபல கருநாடக இசைப் பாடகி, மறைந்த டி. கே. பட்டம்மாளுடனும், இசை நிகழ்ச்சிகளில் வாய்ப்பாட்டுக் கலைஞராக இருந்தார். இலலிதா சிவகுமார் இந்திய இசையில் ஒரு முக்கியப் பாடகரான டாக்டர் நித்யஸ்ரீ மகாதேவனின் தாயும், குருவும் என்று பிரபலமாக அறியப்படுகிறார். இவர் டி. கே. பி கருநாடக இசைப் பள்ளியின் மிகவும் பிரபலமான மூத்த குரு (ஆசிரியர்) ஆவார்.
# லலிதா சிவகுமார்

## தொடக்க வாழ்க்கை

இலலிதா சிவகுமாரின் தந்தை, பாலக்காடு டி. எஸ். மணி ஐயர் ஆவார். அவர் கர்நாடக இசைத் துறையில் மூத்தவரும், மிகவும் புகழ்பெற்ற மிருதங்க வித்வானும் ஆவார். மேலும் சங்கீத கலாநிதி, பத்ம பூசண் ஆகிய விருதுகளைப் பெற்ற முதல் மிருதங்க வித்தானும் ஆவார். இலலிதா சிவகுமார் தன் 18 வயதில் டி. கே. பட்டம்மாளின் மகன் ஐ. சிவகுமாரை மணந்தார். திருமணத்திற்கு அடுத்த நாளில் இருந்து, டி. கே. பட்டம்மாளிடமிருந்து கர்நாடக இசையில் பயிற்சி பெறத் தொடங்கினார். பல்லவி பிரசன்னா, நளினி கிருஷ்ணன், மகாராஜபுரம் சீனிவாசன், டாக்டர் பெரியசாமி மற்றும் பலர் உள்ளனர்.  
இவரது இசை அறிவிற்குச் சான்றாக, இந்தியாவில் ஆண்டு முழுவதும் நடைபெறும் பல கருநாடக இசைப் போட்டிகள் மற்றும் பக்தி இசைப் போட்டிகளுக்கு இலலிதா சிவகுமார் நடுவராக இருந்துள்ளார்.